Таатта улууһун үөрэҕин салалтата  
Н.Д. Неустроев аатынан Уус Таатта орто оскуолата

Кукурузаны үүннэрии

Үлэни толордо: 2 кылаас үөрэнээччитэ

Христофорова Александра

Салайааччылар: Никулина С.П. , Христофорова М.М.

Уус Таатта, 2019

Сайын – мин саамай сөбүлүүр дьылым кэмэ. Сайын биһиги дьиэ кэргэн араас оҕуруот аһа үүннэрэбит. Ийэм, Матрена Михайловна оҕуруотунан дьарыктанарын олус сөбүлүүр. Былырыын оҕуруоппутугар эбии сэдэх үүнээйини - кукурузаны олордубуппут. Ол иһин интириэһиргээн үлэбин биир дьикти, киһини элбэхтэ сөхтөрөр үүнэйигэ кукурузаҕа анаатым.

**Мин үлэм сыала**: Кукурузаны үүннэрии.

Бу сыалы ситиһэргэ мин маннык **соруктары** туруордум:

1. Кукуруза туһунан научнай литератураны кытта билсии.
2. Кукурузаны үүннэрэн, кэтээн көрүү.
3. Ылбыт билиибин оҕолорго билиһиннэрии.

**Чинчийэр эбийиэк**: кукуруза - сэдэх оҕуруот аһа.

**Чинчийэр ньымалар:** кукуруза туһунан кинигэлэри, энциклопедиялары ааҕыы, кэтээн көрүү, үөрэтии.

Кукуруза — биир сыллаах хонуу културатын үүнээйитэ.  
Дойдута - Америка.

Кукуруза — сырдыгы, сылааһы сөбүлүүр үүнээйи. Курааны тулуйар, күлүк сири сөбүлээбэт, 90–150 хонугунан аһа буһар.

Кукуруза сиэмэтэ саһархай, маҥан ардыгар оранжевай, розовай, хара дьүһүннээх буолуон сөп эбит. Початогар 500-тэн 1000 диэри сиэмэлээх буолар. Силиһэ суон, угун уһуна сордуттан тутулуктаах, 3 миэтирэҕэ тиийиэн сөп. Кукуруза 7 көрүҥҥэ арахсар эбит: сахарнай, кремнистай уонна зубовиднай (Россияҕа киэҥник тарҕаммыт), крахмалистай, лопающай (поп-корн), восковиднай уонна пленчатай.

Кукурузаҕа киһи организымыгар наадалаах минеральнай веществолар бааллар эбит. Ол курдук: калий, кальций, магний, железо, фосфор. Белогар лизин уонна типтофан диэн аминокислоталар бааллар. Сахарнай кукурузаҕа элбэх E, B, PP  битэмииннэрдээх. Кукурузаны аска киэҥник тутталлар. Холобур: бурдук, курууппа, кукурузнай палочкалар уонна хлопьялар, кукурузанай арыы. Кукуруза угуттан уонна початогыттан кумааҕы, линолеум, вискоза уонна кинопленканы оҥороллор эбит.

Медицинаҕа кукурузаны быарга уонна хабах ыарыытыгар туһаналлар.

Мин дэриэбинэбэр, 1930 сыллаахха "Кыьыл Салаа" сопхуос тэриллэн үлэлии сылдьыбыт. Бэрэссэдээтэлинэн Бехтюев Спиридон Конович үлэлээбит. Кини ынах-сүөһү эбии аһылыгар кукуруза, турнепс, сэлиэһинэй уо.д.а. оҕуруот астарын үүннэрэ сылдьыбыттар эбит.

**Үлэм практическай чааһа.**

Быйыл тохсунньу ый 20 чыһ. кукуруза сиэмэтин (сахарная, кубанская 148) удобренияҕа икки сууккаҕа инчэтэ уурдум. Кукуруза аһа ситэригэр удобренияны туһанным. Тохсунньу 20 күнугэр 2 устуука сиэмэни органическай удобренияҕа 2 суукка5а инчэтэ уурдум. Удобрение аата гумат калия 100 % үүнээйи тахсарыгар туһалаах концентрат. 125 грамм ууга 3 хааппыла гумат калияны быраабыланан суурайабытым уонна сиэмэбин инчэтэ уурубутум. Ол кэннэ үллүбүт кукуруза сиэмэтин буорга тылыннара уурдум.

*Кукуруза үүнэрин кэтээн көрүү таблицата 2019 сыл*

|  |  |  |  |  |  |
| --- | --- | --- | --- | --- | --- |
| № Үүнээйи аата | Олордубут күнүм | Бастакы тахсыыта | Күнэ | Ук уһуна | Сэбирдэҕин ахсаана |
| Кукуруза (сахарная, кубанская 148) 2 сиэмэ | 20.01.18 | 2.02 (1 сиэмэ) | 2 нэдиэлэ | 3 мм | суох |
| 4.02 (2 сиэмэ) | 5мм | суох |
|  |  |  | 16.02 | 20см | 1 сэбирдэх |
| 22 см | 1 сэбирдэх |
| 2.03 | 40 см | 2 сэбирдэх |
| 45 см | 3 сэбирдэх |
| 16.03 | 60 см | 3 сэбирдэх |
| 70 см | 4 сэбирдэх |
| 21.03 | 70 см | 4 сэбирдэх |
| 90 см | 5 сэбирдэх |
| 8.04 | 100 см | 8 сэбирдэх |
|  | 110 см | 9 сэбирдэх |
|  |  |  |

**Түмүк:**

Кукурузаны үөрэтэн-чинчийэн баран туохха туттулларын, арааһын, туох битэмииннэрдээҕин биллим. Төһө да кылгас сайыннаах буолларбыт, сэдэх үүнээйилэри олордуохха сөбүн быһаардым. Салҕыы кукурузаны кэтээн көрөммүн, үлэбин салҕыам.

*Туһаныллыбыт литература:*

1. *Интернет ресурстар*
2. *Е.А. Жирков, А.Н. Неустроева Алдан кэскиллээх кытылыгар (бастакы кинигэ) Дьокуускай, 2005.*
3. *Е.А. Жирков, А.Н. Неустроева Алдан кэскиллээх кытылыгар (иккис кинигэ) Дьокуускай, 2014.*